钦定古今图书集成/明伦汇编/官常典/第741卷 > 徐即震
## 钦定古今图书集成/明伦汇编/官常典/第741卷 > 徐即震

按《长乐县志》：即震，字英卿，登乙卯乡试。素性刚介，不
尚侈靡。司理永昌，执法不挠，精敏于治。奉征土司马
一骏以功膺恩荣，父以子贵焉。升郡丞，政绩益著。以
封翁九旬乞致终养，惜其归林数载。城陷，为贼所执，
喝其跪，不屈，曰：“我曾位居大夫，岂屈于尔贼耶？”骂益
厉，遂为贼所戮。